**OBRAZLOŽENJE PLANA PRORAČUNA ZA 2024. GODINU**

**Opći dio**





**Posebni dio**

**„Djelatnost J.U. Park-šuma Marjan“**

**Konto 311 – Plaće**

Sukladno Pravilniku o unutarnjem ustrojstvu JU i planu zapošljavanja, planirani iznos za plaće za rad odnosi se na 55 djelatnika (33.380 bodova x 1.81 koeficijent x 12mjeseci+minuli rad prosjek 10,77%)

**Konto 312 – Ostali rashodi za zaposlene**

Ostali rashodi za zaposlene su kalkulirani na osnov 55 djelatnika. Prigodne godišnje nagrade (18.500,00EUR za 55 djelatnika), jubilarne nagrade za staž u poslodavca (2.500,00 EUR) darovi za djecu (133 EUR za djecu), bon u naravi (133 EUR po djelatniku), otpremnine (40.000,00 EUR), Naknada za bolest, invalidnost i smrtni slučaj (10.000,00EUR).

**Konto 313 – Doprinosi na plaće**

Doprinosi za zdravstveno osiguranje su planirani na osnovi 55 djelatnika u iznosu od 132.600,00 EUR (16,5%)

***Konto 322 – Rashodi za materijal i energiju***

Sredstva na stavci „Uredski materijal“ su planirana za potrebe administrativnog rada Javne ustanove (korištenje tonera, fotokopirnog papira i ostalih uredskih potreba za poslovanje). Sredstva koriste Ured ravnatelja i ostale Službe unutar Javne ustanove.

Sredstva na stavci „Materijal i sredstva za čišćenje“ planirana su zbog svakodnevnog obavljanja poslova u djelokrugu Službi Ustanove. U ljetnim mjesecima povećano je korištenje vreća za smeće zbog većeg opsega smeća uzrokovanim povećanim brojem stranih i domaćih posjetitelja.Planirani su i dodatni reprodukcijski materijali. S obzirom da će Javna ustanova održavati plaže i Sustipan, potrebna su veća planirana sredstva za materijale čišćenja.

Sredstva planirana na stavci „Električna energija“ planirana su za potrošak el. energije ureda, eko busa i Botaničkog vrta (staklenik tropske biljke).

S obzirom na veći obujam poslova u održavanju Javne ustanove u 2024. godini (plaže, Sustipan, Botanički vrt, itd.) nastati će veći troškovi goriva, materijala i dijelova za održavanje, dijelova za trimere, kosilice i ostale radne alate, materijala i dijelova za prijevozna sredstva, službene radne i zaštitne odjeće, odvoz smeća, zaštita bilja,

Kroz planirana sredstva materijalnih rashoda, nabaviti će se table i znakovi u Park-šumi Marjan te time obilježiti pravila ponašanja kao i određene neobilježene znamenitosti.

**Konto 323 – Rashodi za usluge**

Javna ustanova će sredstva predviđena za rashode za usluge koristiti usluge telefona, poštarine, pričuvu za ured u Teslinoj 15, obvezne i preventivne zdravstvene preglede zaposlenika, autorske honorare i ugovore o djelu (Adventski koncert – organiziraju se poučne šetnje, radionice, sportske aktivnosti, koncerti), usluge ažuriranja računalnih baza (uključuje vođenje web stranice, održavanje informatičke infrastrukture), grafičke, tiskarske usluge, usluge knjigovodstvenog servisa.

Kroz financijsku poziciju usluga promidžbe i informiranja, Javna ustanova će nastaviti sa radionicama i edukacijom u vezi suhozida na području Park-šume. Nastaviti će se sa poučnim šetnjama organizirane u suradnji s Gradom Splitom. Tijekom listopada i studenog, počevši 01.10. planira se organiziranje poučnih šetnji za prve razrede osnovnih eko-škola i vrtića u vidu prvog susreta djece s Marjanom.

Poučna šetnja u zaštićenom području park-šume i potreba za aktivnim boravkom u prirodi tema su edukacija koje se provode, a s početkom od same predškolske dobi/polaska u osnovnu školu. Sredstva pokrivaju trošak prijevoza

Stavka proračuna „Opskrba vodom“ u 2024. godini planirana je na temelju procjene potroška vode po lokacijama ureda JU te Centra za posjetitelje, Botaničkog vrta i svih slavina na Marjanu.

Planirana sredstva na stavci „Usluga čuvanja imovine i osoba“, iskoristiti će se za angažman zaštitara u Botaničkom vrtu u trajanju od 24 sata dnevno.

U ljetnom periodu, angažiraju se studenti za rad na motriteljskim mjestima, poslovima održavanja, te u Centru za posjetitelje.

**Konto 329 – Ostali nespomenuti rashodi poslovanja**

Sredstva su predviđena za premije osiguranja prijevoznih sredstava, premije osiguranja zaposlenika te reprezentacije. Također, sredstva su predviđena za radijsku frekvenciju radio veza, pretplatu na RRiF.

**Konto 343 – Ostali financijski rashodi**

Sredstva su previđena za mjesečnu naplatu vođenja poslovnih računa Javne ustanove za upravljanje Park-šumom Marjan.

**Konto 422 – Postrojenja i oprema**

Sredstva su predviđena za nabavku novih strojeva i alata (motorne pile, motorne kosilice, puhači) i pomoćnih potrošnih dijelova i alata za rad u šumarstvu. Sredstva su predviđena za nabavku novih računala i nadogradnju postojećih koja su zastarjela u odnosu na potrebe posla i konstantnog razvoja tehnologija.

**„Protupožarni video-sustav“**

**Konto 322 – Rashodi za materijal i energiju**

Sredstva su predviđena za nabavku službene, radne i zaštitne odjeće i obuće za djelatnike Službe nadzora i protupožara. Nabavit će se zimske i ljetne uniforme za čuvare prirode.

**Konto 422 – Postrojenja i oprema**

Sredstva su predviđena za nabavku novih uređaja radio veza i protupožarnih brentača.

**Konto 323 – Rashodi za usluge**

Sredstva su previđena za projekt „Blago našeg Marjana“ što uključuje

poučne šetnje organizirane u suradnji s Gradom Splitom i 29 osnovnih škola, a za učenike četvrtih razreda. Sredstva predviđena proračunom namijenjena su za trošak prijevoza djece od škola do PŠ Marjan.

**„Upravna i kazališna vijeća“**

**Konto 329 – Ostali nespomenuti rashodi poslovanja**

Sredstva se odnose za naknade članovima Upravnog vijeća (5), i predviđaju troškove naknade od 66,36 EUR netto, po članu, te za člana Upravnog vijeća iz redova radnika 33,18 EUR netto, uz pripadajuće poreze i doprinosi.

***„Sanacija objekata i održavanje opreme“***

**Konto 323 – Rashodi za usluge**

Sredstva su planirana za održavanje parka Zvončac, održavanje parka Sustipan,sanaciju kuće u Botaničkom vrtu, izradu dokumenta Odluke o mjerama zaštite i očuvanja PŠ Marjan, doradu Pana upravljanja i Akcijskog plana upravljanja Botaničkim vrtom, hortikulturno uređenje Zvončaca, Sustipana, plaže Prva voda, izradu projektne dokumentacije za područje Zvončaca-sanacija staza, izradu projektne dokumentacije psećeg šetališta na Zvončacu, izradu projektne dokumentacije i sanaciju stepenica i staza na Marjanu, preseljenje repetitora i bazne stanice sa Bena na promatračnicu, obnovu restorana u ZOO-u, sanaciju kotlovnice na Sustipanu (rušenje objekta i sanaciju zida)

**Konto 422 - Oprema**

Sredstva su planirana za nabavku sanitarnih kontejnera, biojame za kuću na Benama koju koristi Javna ustanova, fotoaparat, videokamere za nadzor na 12 lokacija, rampu na sjevernim vratima, uređaj rezistograf (za ispitivanje stabala), nabavku klupa 100 komada, nabavku koševa 50 komada, betonske žardinjere 20 komada, nabavku piknik stolova 10 komada, nabavku slavina 4 komada, nabavku službenog vozila te nabavku službenog kamiona sa grajferom i košarom.

**Projekt „Marjan 2020-Brdo prošlosti, oaza budućnosti“**

Planirana su sredstva za reviziju projekta (aktivnost nakon završetka projekta).